Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 463/13/5507	Námestovo, 22.5.2015
EEČ : 2-41-58-2015

U Z N E S E N I E

Trestná vec:	obvinený XXXXX  
Prečin:	Nebezpečné prenasledovanie podľa § 360a odsek 1 písmeno a, písmeno c, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Námestovo zo dňa 25.4.2014, spisová značka Pv 463/13/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že od januára 2011 do 18. 12. 2014 proti vôli neprimerane telefonicky kontaktoval, neprimerane zasielal SMS správy a osobne sledoval bývalú manželku IXXXXX pričom jej prostredníctvom SMS správ nadával, sústavne telefonicky prezváňal, osobne neprimerane chodil pred jej dom a do jej predajne v XXXXX, kde jej vulgárne nadával, pričom sa prostredníctvom dcéry dozvedela, že sa im vyhráža, že ich postrieľa, na základe čoho nadobudla dôvodnú obavu o svoj život a zdravie, 

Uznesením prokurátora Okresnej prokuratúry Námestovo zo dňa 25.4.2014, spisová značka Pv 463/13/5507, bola určená obvinenému skúšobná doba v trvaní 12 mesiacov.
Odôvodnenie:
Prokurátor Okresnej prokuratúry v Námestove uznesením sp. zn. Pv 463/13/5507 zo dňa 25. 04. 2014 podľa § 216 ods. 1 Trestného poriadku podmienečne zastavil trestné stíhanie obvineného XXXXX pre prečin Nebezpečného prenasledovania podľa  § 360a ods. 1 písm. a/, písm. c/, ods. 2 písm. a/ Trestného zákona.

	Podľa § 216 ods. 2 Trestného poriadku bola obvinenému určená skúšobná doba v trvaní 12 mesiacov, ktorá začala plynúť právoplatnosťou uznesenia o podmienečnom zastavení trestného stíhania, t. j. dňa 06. 05. 2014.

	Zo záverečnej správy probačného a mediačného úradníka Okresného súdu Námestovo z probácie, po skončení skúšobnej doby podmienečného zastavenia trestného stíhania, vyplýva, že obvinený XXXXX nebol počas plynutia skúšobnej doby súdom trestaný. Bol síce jeden krát uznaný vinným zo spáchania priestupku, avšak s poukazom na povahu predmetného priestupku, ako aj s poukazom na uloženú sankciu, ktorou bolo pokarhanie, možno považovať predmetný priestupok za nie tak závažný, majúci bezprosterdný vplyv na vedenie jeho riadneho života. Taktiež z predmetnej záverečnej správy ďalej vyplýva, že obvinený sa snažil viesť riadny život a plniť dohodnutý probačný program počas plynutia skúšobnej doby.  Poškodená XXXXX sa osobne nedostavila, počas trvania skúšobnej doby podmienečného zastavenia trestného stíhania u obvineného, k probačnému a mediačnému úradníkovi, avšak bola s ním v telefonickom kontakte a boli s ňou spísané úradné záznamy. Poškodená bola upovedomená, že kedykoľvek sa môže s ním, resp. s políciou skontaktovať, ak bude zo strany obvineného porušené obmedzenie nezdržiavať sa neprimerane v blízkosti obydlia poškodenej, čo sa však z jej strany neuskutočnilo. Taktiež menovaná neodpovedala žiadnou formou na žiadosť probačného a mediačného úradníka o spoluprácu pri výkone probácie na záver skúšobnej doby podmienečného zastavenia trestného stíhania, aby potvrdila, či obvinený splnil uložené obmedzenie. Ďalej z predloženej správy vyplýva, že v súčasnej dobe sa nevedie žiadne trestné ani priestupkové konanie voči obvinenému a taktiež zo zabezpečených správ nevyplývajú na obvineného žiadne  negatívne skutočnosti. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Na základe všetkých vyššie popísaných skutočností som dospel k záveru, že podmienečné zastavenie trestného stíhania splnilo svoj účel, preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor